સૂત્રોના જણાવ્યા અનુસાર કાનમ રેસીડેન્સીના કેટલાક રહીશો છેલ્લા કેટલાક દિવસથી તાવ સહિતની બિમારીમાં સપડાયા હતાં. તે પૈકી બે યુવાન અને એક જ પરિવારના મા-દિકરાને બિમારીની ગંભીર અસરો જણાઇ આવતાં ખાનગી હોસ્પિટલમાં ખસેડાયા હતાં. સારવાર દરમિયાન દર્દીઓના લોહીના નમુના લઇ લેબોરેટરીમાં મોકલી અપાયા હતાં. તેના રિપોર્ટંમાં તમામ ૪ દર્દીઓને ડેન્ગ્યૂ હોવાનો રિપોર્ટ આવ્યો હતો. તે પછી દોડી ગયેલા જિલ્લા આરોગ્ય તંત્રએ એન્ટી લારવા સ્કવોર્ડને ઉતારી ફોગીંગ સહિતની કામગારી હાથ ધરી હતી અને ડોર ટૂ ડોર પરિવારોના સભ્યોના આરોગ્યની ચકાસણી હાથ ધરી હતી.